Sportni rivojlantirish vazirligi faoliyatini tashkil etish toʻgʻrisida
(resolution, 2024-12-24)

Oʻzbekiston Respublikasi Prezidentining 2022-yil 18-fevraldagi “Turizm, madaniy meros va sport sohalarida davlat boshqaruvini takomillashtirishga doir tashkiliy chora-tadbirlar toʻgʻrisida”gi PF-75-son Farmoniga muvofiq: 5. Sport vazirligi huzurida budjetdan tashqari Sportni qoʻllab-quvvatlash jamgʻarmasi (keyingi oʻrinlarda — Jamgʻarma) tashkil qilinsin. Turizm va sportni qoʻllab-quvvatlash jamgʻarmasiga sport sohasidan kelib tushgan mablagʻlar Jamgʻarmaga toʻliq oʻtkazilsin. Oʻzbekiston davlat jismoniy tarbiya va sport universiteti huzuridagi Jismoniy tarbiya va sport ilmiy tadqiqotlar instituti Sport vazirligi tizimiga oʻtkazilsin. Vazirlar Mahkamasi bir oy muddatda Jamgʻarma mablagʻlarini shakllantirish va ulardan foydalanish tartibi toʻgʻrisidagi nizomni tasdiqlasin. 6. Belgilab qoʻyilsinki: Sport vazirligi hamda uning hududiy boʻlinmalari faoliyati Davlat budjeti mablagʻlari, vazirlikning budjetdan tashqari mablagʻlari hamda qonunchilik hujjatlari bilan taqiqlanmagan boshqa manbalar hisobidan moliyalashtiriladi; Jamgʻarma mablagʻlari Sport vazirligi va uning hududiy boʻlinmalari, shuningdek, tizim tashkilotlari xodimlarini qoʻshimcha ragʻbatlantirishga, moddiy-texnik bazani mustahkamlashga, sohani raqamlashtirishga hamda sportni rivojlantirish bilan bogʻliq boʻlgan boshqa tadbirlarga yoʻnaltiriladi. 7. Quyidagilar Jamgʻarma mablagʻlarini shakllantirishning manbalari etib belgilansin: 2023-yil 1-iyuldan boshlab har yili Sport vazirligi hamda uning hududiy boʻlinmalariga Davlat budjetidan sport sohasini rivojlantirish dasturlari xarajatlari uchun ajratilgan mablagʻlar (saqlash xarajatlari uchun ajratilgan mablagʻlar bundan mustasno); muassisi Sport vazirligi hisoblangan korxonalar va tashkilotlar (keyingi oʻrinlarda — tizim tashkilotlari) ixtiyorida soliqlar va yigʻimlar toʻlanganidan keyin qoladigan sof foydaning bir qismi; xususiylashtirish toʻgʻrisidagi qarorlarga muvofiq davlat mulki obyektlarini realizatsiya qilishdan tushadigan tegishli mablagʻlar; tizim tashkilotlarining mol-mulkini (bundan koʻchmas mulk mustasno) sotishdan tushgan mablagʻlarning 50 foizi; tizim tashkilotlarining mol-mulkini ijaraga berishdan tushgan budjetga yoʻnaltirilayotgan mablagʻlarning 50 foizi; tizim tashkilotlari faoliyatini tekshirish natijalari boʻyicha Sport vazirligining ichki audit xizmatlari tomonidan aniqlangan Davlat budjeti mablagʻlarining, shuningdek, talon-toroj, rastratalar, kamomadlar summalarining 50 foizi; tizim tashkilotlari faoliyatini tekshirish natijalari boʻyicha Sport vazirligining ichki audit xizmatlari tomonidan aniqlangan hamda davlat maqsadli jamgʻarmalari va budjetdan tashqari jamgʻarmalar daromadiga undirilgan noqonuniy sarflangan budjet mablagʻlari, talon-toroj, rastratalar, kamomadlar summalari; tizim tashkilotlarining budjetdan tashqari jamgʻarmalariga tushadigan mablagʻlarning 10 foizi (oliy taʼlim muassasalariga oʻqitishning toʻlov-kontrakt shaklidan tushadigan mablagʻlar bundan mustasno). Jamgʻarmaning vaqtincha boʻsh turgan mablagʻlarini joylashtirishdan olinadigan daromadlar; sport sohasidagi davlat-xususiy sheriklik loyihalarini amalga oshirishdan tushadigan mablagʻlar; jismoniy va yuridik shaxslarning, shu jumladan Oʻzbekiston Respublikasi norezidentlarining homiylik xayriyalari; xalqaro moliya tashkilotlari va xorijiy davlatlarning grantlari va texnik koʻmaklashish mablagʻlari; qonunchilik hujjatlarida taqiqlanmagan boshqa manbalar. 8. Belgilansinki: Davlat aktivlarini boshqarish, transformatsiya va xususiylashtirish jamgʻarmasiga davlat aktivlarini sotishdan tushadigan mablagʻlarining 3 foizi (Qoraqalpogʻiston Respublikasi Vazirlar Kengashi Raisining, viloyatlar va Toshkent shahar hokimlarining qarorlari asosida sotiladigan davlat mulki obyektlarini sotishdan hamda yer uchastkalarini xususiylashtirishdan tushadigan mablagʻlar bundan mustasno) Jamgʻarmaga yoʻnaltiriladi. Bunda, ushbu mablagʻlarning bir qismi tadbirkorlikni rivojlantirishni qoʻllab-quvvatlash, shu jumladan tadbirkorlar uchun tashkil etiladigan oʻquv kurslarini maqsadli moliyalashtirish uchun Savdo-sanoat palatasiga yoʻnaltiriladi va uning miqdori Savdo-sanoat palatasi Prezidiumi tomonidan belgilanadi; Turizm va sport vazirligining mol-mulki, shu jumladan avtotransport vositalarini Sportni rivojlantirish vazirligiga oʻtkazishda qayta rasmiylashtirish uchun toʻlovlar undirilmaydi; Sport vazirligi tomonidan qayta tashkil etilayotgan, tugatilayotgan, oʻzgartirilayotgan va boshqa tashkilotlar tizimiga oʻtkazilayotgan tashkilotlarga biriktirilgan koʻchmas mulk obyektlariga va boshqa mol-mulkka boʻlgan huquqlar tegishli yigʻimlar va boshqa toʻlovlar undirilmagan holda qayta rasmiylashtiriladi; Turizm va sport vazirligining markaziy apparati xodimlarini Sportni rivojlantirish vazirligiga ishga qabul qilish sportni rivojlantirish vaziri tomonidan tegishli davlat organlari tomonidan ilgari amalga oshirilgan kelishuvlarni, tanlov natijalarini inobatga olgan holda, mustaqil amalga oshiriladi; Sportni rivojlantirish vazirligi toʻgʻrisidagi nizom tasdiqlangunga qadar, Sportni rivojlantirish vazirligi hamda hududiy boʻlinmalar xodimlarining mehnatiga haq toʻlash tartibi va shartlari Vazirlar Mahkamasining 2021-yil 31-iyuldagi 477-son qarori bilan tasdiqlangan Turizm va sport vazirligi toʻgʻrisidagi nizomga va amaldagi tartibga asosan amalga oshiriladi. Sportni rivojlantirish vazirligi bir oy muddatda vazirlik toʻgʻrisidagi nizomni tasdiqlash uchun Vazirlar Mahkamasiga kiritsin. 9. Sportni rivojlantirish vazirligi Moliya vazirligi bilan birgalikda ikki hafta muddatda Davlat budjetining 2022-yil uchun tasdiqlangan budjet parametrlariga ushbu qaror talablaridan kelib chiqib tegishli oʻzgartirishlar kiritish boʻyicha qonun loyihasini Vazirlar Mahkamasiga kiritsin. 10. Yoshlar siyosati va sport vazirligi Toshkent shahri, Abdulla Qodiriy koʻchasi, 2-uy manzili boʻyicha joylashtirilsin. 11. Sportni rivojlantirish vazirligi: ikki hafta muddatda vazirlikning hududiy, tarkibiy va quyi boʻlinmalari toʻgʻrisidagi nizomlar (ustavlar), ularning tuzilmalari, shuningdek, xodimlarning lavozim yoʻriqnomalari qayta tasdiqlanishini taʼminlasin; bir oy muddatda tegishli vazirlik va idoralar bilan birgalikda qonunchilik hujjatlariga mazkur qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 12. Mazkur qarorning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin.